CELEX: 31996R0546
Language: el
Date: 1996-03-28 00:00:00
Title: Κανονισμός (ΕΚ) αριθ. 546/96 του Συμβουλίου, της 28ης Μαρτίου 1996, για την κατάργηση του κανονισμού (ΕΟΚ) αριθ. 1055/72 περί ανακοινώσεως στην επιτροπή των εισαγωγών υδρογονανθράκων

Avis juridique important

|

31996R0546

Κανονισμός (ΕΚ) αριθ. 546/96 του Συμβουλίου, της 28ης Μαρτίου 1996, για την κατάργηση του κανονισμού (ΕΟΚ) αριθ. 1055/72 περί ανακοινώσεως στην επιτροπή των εισαγωγών υδρογονανθράκων  

Επίσημη Εφημερίδα αριθ. L 080 της 30/03/1996 σ. 0002 - 0002

ΚΑΝΟΝΙΣΜΟΣ (ΕΚ) αριθ. 546/96 ΤΟΥ ΣΥΜΒΟΥΛΙΟΥ της 28ης Μαρτίου 1996 για την κατάργηση του κανονισμού (ΕΟΚ) αριθ. 1055/72 περί ανακοινώσεως στην επιτροπή των εισαγωγών υδρογονανθράκωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,την πρόταση της Επιτροπής,τη γνώμη του Ευρωπαϊκού Κοινοβουλίου (1),τη γνώμη της Οικονομικής και Κοινωνικής Επιτροπής (2),Εκτιμώντας:ότι ο κανονισμός (ΕΟΚ) αριθ. 1055/72 (3) θεσπίστηκε σε μια εποχή όπου η δομή της αγοράς, πολύ διαφορετική από τη σημερινή, βασίζονταν κυρίως σε μακροπρόθεσμες συμβάσεις εφοδιασμού σε αργό πετρέλαιο, ενώ σήμερα αυτές οι μακροπρόθεσμες συμβάσεις αντικαταστάθηκαν με συμβάσεις «spots» 7ότι οι απαιτούμενες ανά εξάμηνο και ανά έτος ανακοινώσεις από τα κράτη μέλη δεν ζητήθηκαν πλέον για το σύνολο των υδρογονανθράκων 7ότι λεπτομερέστερες και μηνιαίας συχνότητας πληροφορίες λαμβάνονται σήμερα για τους υδρογονάνθρακες μέσω των δημοσιεύσεων της Στατιστικής Υπηρεσίας των Ευρωπαϊκών Κοινοτήτων, ιδίως με βάση τα διαθέσιμα τελωνειακά στοιχεία 7ότι, με τον κανονισμό (ΕΟΚ) αριθ. 1055/72, δίνεται η δυνατότητα στην Επιτροπή να έχει πρόσβαση σε αξιόπιστες πληροφορίες για να λαμβάνει τα απαραίτητα στοιχεία για τον καθορισμό μιας συνεπούς κοινοτικής πολιτικής εφοδιασμού σε πετρέλαιο 7ότι οι πληροφορίες που απαιτούνται δεν καλύπτουν πλέον σήμερα παρά μόνον ένα μέρος των εισαγωγών υδρογονανθράκων 7ότι η εφαρμογή του κανονισμού (ΕΟΚ) αριθ. 1055/72 ανεστάλη το 1981 7 ότι έκτοτε δεν κρίθηκε σκόπιμο να ξανατεθεί σε ισχύ 7ότι ο κανονισμός αυτός δεν εμφανίζει πλέον καμία πρακτική χρησιμότητα και, κατά συνέπεια, δεν υπάρχει ανάγκη να διατηρηθεί,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΟΚ) αριθ. 1055/72 καταργείται καθώς και ο κανονισμός εφαρμογής του, ο οποίος είναι ο κανονισμός (ΕΟΚ) αριθ. 3254/74 (4).Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Μαρτίου 1996.Για το ΣυμβούλιοΟ ΠρόεδροςA. CLO(1) ΕΕ αριθ. C 17 της 22. 1. 1996.(2) ΕΕ αριθ. C 18 της 22. 1. 1996, σ. 103.(3) ΕΕ αριθ. L 120 της 25. 5. 1972, σ. 3.(4) ΕΕ αριθ. L 349 της 28. 12. 1974, σ. 1.